
Peyama pîrozbahiyê ya 
sekreterê giştî yê PDKÎ, birêz 
Mistefa Hicrî bi boneya ne- 


Newrozê, agir berda laşê dagîrkaran 


wrozê 

iştî nîvroya roja 
20’ê Adara 2015 
(29.12.1393)’an rêûresma 
cejna newrozê di binkeya 
Deftera Siyasî ya PDKI de, bi 
berhevbûna sekreterê giştî ê 
PDKI, endamên rêberî, mêh- 
vanan, û kadr û pêşmergeyên 
PDKI û malbatên wan bi rê 
ve çû. 

Di vê rêûresmê de, piştî 
rawestana deqeyekê bêdengî 
ji bo rêzgirtina ji riha pak 
ya şehîdên hizb û gel, birêz 
Mistefa Hicrî dest bi axavtinê 
kir. Navbirî tevî îşarekirina 
bi vê yekê ku newroz nîşana 
berxwedan û mana neteweya 
Kurd bi dirêjahiya hezaran 
salî bûye, û di qonaxên cur 


bi cur ên dîroka neteweya 
Kurd de sedema yekîtî, hez- 
kirina ji jiyanê, û bihêzkirina 
hevbendiya xortên neteweya 
Kurd bûye ragehand ku: 

“îro rojê Kurdistan bûye 
pêgeha azadîxwazan û hemû 
hêzên dijî terorîstî di asta 
cîhanî de, û ji aliyekî din ve 
bûyerên vî şerî nîşan dan ku 
Kurdan dijminê hevpar heye, 
û bi bê palpiştî, hevdengî û 
yekrêzî, nikare berbirûyê di- 
jminên xwe bibe. Em jî wekî 
pêşmergeyên PDKI hertim 
amade ne ku di her cihekî 
de ku hewce be, û daxwaz ji 
me bê kirin, em hêzên xwe 
bişînin şer, û ew yek jî di 
destpêka êrîşa hêzên tarîper- 


est bo ser Herêma Kurdistanê 
de, bi kiryar me selimand”. 
Piştî axivtina navbirî çend 
sirûd û pexşanên taybetî bi 
newrozê hatin pêşkêşkirin. 

Beşeke din ya rêûresmê ku 
di derveyî hola rêûresman de 
bi rê ve çû, tê de zarokên ser 
bi nawenda Nêrgiz sirûdek 
li jêr navê “Xwaye weten 
awakey” xwendin, û piştre 
sekreterê giştî ê PDKÎ di gel 
xatû Perwane Danişwer agirê 
newrozê hil kirin. Dawiya 
rêûresmê jî şahî û govenda 
Kurdî bû, ku coşeke taybetî 
dabû vê rêûresmê. Hêjayî 
basê ye ku deqa axivtina 
birêz Mistefa Hicrî di rûpela 
2 de cih girtiye. 



PDKÎpeyamekê bi boneya 
Newrozê bo Partiya Azad a 
Kurdistanê-Tirkiye dişîne 

Komara Îslamî çi xe- 

Siyasî 


Agirî 


Sergotar 

Newroz 



Nahîd Husênî 

E va newroz û buhara Kurdan hat, 
û çiya û deşt û dol xemilandin, û 
sirûda serbestiyê di guhên rêvîngên riya 
azadiyê de distirîne. Mizgîniya vejînê, 
coşê dixe dilê xwezayê de, û gula 
hêviyê dipişkive. 

Kurdistana dilbirîn û birîndar himbêza 
xwe ji newrozê re vedike, û dibêje 
xortên xwe ku: Hûn li her cihekî bin, 
di her çeperekê de bin, li rex her kanî 
û şikevtekê de bin, xweragir bin ey 
pilingên cesûr, xweragir bin ey ba- 
zên bilindfir û basktîj, morala we her 
bilind be, ji ber ku roja ronahî ya me jî 
wê bihê, û wê dawiyê bi temenê reş û 
biyom yê tarîperestan bîne. 

Herçend ku Kurdistan di nav xwîna 
xortên xwe de sor bûye, û li dijî di- 
jminekî herî paremayî û nemirov sekinî 
ye, lê dîsan jî her bas ji peyama aştiyê 
dike, û bi serkevtinê hêvîdar e. Kurdis- 
tan xembar e bi keçên bê serûşûnkirî ên 
Şingalê û şanaziyê bi dest û çeka keçên 
xwe yên pêşmerge ve dike. 

Eva newroz hat, ew newroza ku bîr 
û hizra teng ya dîktatorên dilreş yên 
wê serdemê ji nav dibe, û bi tewahî 
radimale. Peleçengên (çekçekûleyên) 
Tehranê bi gef û gurran dixwazin ku 
şahî û keniyê di vê rojê de qedexa 
bikin, dixwazin ku per û baskên ser- 
beredayî û paşvemanê bi ser gelê Kurd 
de bisepînin, lê gelê Kurd ji mêjdem e 
ku şîn û şahiyên wê bi hev re bûne. 

Newroz cejna neteweyî ya Kurdan e, 
û gelê Kurd hemû salekê bi dilekî pirr 
ji hêvî, vê newrozê bi rê dike. îsal jî 
serbarê hemû hewlên tarîperestan, gelê 
Kurd ber bi pêşwaziya ji vê cejnê ve 
diçe, û bi dijminên şahî û av û xak û 
nîştimana xwe radigehîne ku: 

Hûn nikarin me bixin qedeman, ji ber 
ku her serkevtineke me newrozek e, û 
hemû newrozên me jî hêviyên serkev- 
tinê bi xwe re tînin. 


Peyama pîrozbahiyê ya sekreterê giştî yê PDKÎ, 
birêz Mistefa Hicrî bi boneya newrozê 



Hevwelatiyên rêzdar! 

Bi boneya newroz sersala Kurdî cejna 
rizgarî û azadiyê, ji aliyê PDKÎ ve ez 
silav û pîrozbahiyên herî germ pêşkeşî 
we dikim. Ew cejna ku hêma û nîşana 
xweragirî û mana neteweya Kurd e, bi 
dirêjahiya hezaran salî, bûye rawest- 
egeheke dîrokî ya neteweya Kurd bo 
yekgirtin, jiyandostî û nûkirina pey- 
manê di navbera xortên bênaz û çavgeş 
ên neteweya me de. 

Di vê boneyê de ez bi girîng dizanim 
ku berî her tiştî, em serê rêz û hurmetê 
bitewînin di hemberî şehîdên serbilind 
yên riya rizgariya Kurd û Kurdistanê 
de, û pîrozbahiya herî germ li malbatên 
wan yên rêzdar bikin. Hewce ye ku 
em peymanê digel wan nû bikin ku 
emê riya wan bidomînin heya wê roja 
ku hêvî û armancên wan ku azadî û 
serbestiya Kurd û Kurdistanê bû ser 
bigre. Herwisa silavan li wan xortên 
kolneder û xweragir yên Kurd û hemû 
wan mirovên azadîxwaz ên neteweyên 
din dikim, ku di bendîxaneyên rejîma 
sêdareyê de, bi moraleke polayîn û qeh- 
remanane bergiriyê ji bîr û baweriyên 
xwe dikin, ew jî dibe xatircem bin ku 
êş û azarên wan bi xesar naçin. 


Herwisa di vê derfetê de silav û pîroz- 
bahiya herî germ ya xwe pêşkêşî hemû 
kadr û pêşmerge û endam û alîgirên 
PDKI, û malbatên wan yên xweragir 
dikim û wan xatircem dikim ku di en- 
cama xebata we yên xweragir, û hemû 
evîndarên azadiyê, buhara rasteqîne ya 
rizgariyê emê di welatê xwe de pîroz 
bikin. 

Rêzdarno! 

Cejna newrozê ya sala 1394 (2015)’an, 
di demekê de ye ku xortên neteweya 
me di Başûra Kurdistanê û Rojavaya 
Kurdistanê de, berbirûyê hêza herî 
mezin ya ne mirovî bi navê DAÎŞ’ê 
bûne, ku hevşêwe û hevarmancê Ko- 
mara îslamiya îranê ye, û di hemberî 
DAÎŞ’ê de bergiriyeke qehremanane 
dikin, û di heman demê de, hevwelati- 
yên me di Başûr de, berbirûyê si- 
yaseta birçîkirin û gemaroya darayî ya 
nemirovî ya Bexdayê dibin ku ew yek 
jî bi pilana rasterast ya hevpeyman, û 
deshilatdarê rateqîne yê Bexdayê wate 
Komara Îslamî ya îranê cî bi cî dibe, 
ku di rastî de tiştekî wisa ji cînosayd 
û paktawa regezî kêmtir nine. îro rojê 
Kurdistan bûye pêgeha azadîxwazan û 
hemû hêzên dijî terorîstî di asta cîhanî 


de, û ji aliyekî din ve bûyerên vî şerî 
nîşan dan ku Kurdan dijminê hev- 
par heye, û bi bê palpiştî, hevdengî û 
yekrêzî, nikare berbirûyê dijminên xwe 
bibe. Ew bûyerên ku di Şingal, Kobanê, 
Giwêr, Mexmûr, Se’diye, û Celewla û 
herêmên din de rû dan, selimandin ku 
pêşmerge û şervanên Kurd bi hev re 
parêzerên xaka Kurdistanê ne, û em jî 
wekî pêşmergeyên PDKI hertim amade 
ne ku di her cihekî de ku hewce be, û 
daxwaz ji me bê kirin, em hêzê bişînin 
û ew yek jî di destpêka êrîşa hêzên 
tarîperest bo ser Herêma Kurdistanê de, 
bi kiryar me selimand. 

Hevwelatiyên rêzdar! 

Ew sala ku bi dawî hat, mixabin saleke 
pirr ji azar û nexweşî bû. Komara îs- 
lamî li gora belgename û raporên baw- 
erpêkirî yên navneteweyî karnameyeke 
reş ya din di warê azadî û mafên 
mirovan de pêşkêşî hevwelatiyên îranê 
kir. Li gora rapora rêkxistina lêborînê 
ya navneteweyî heya tundtir ji caran 
pêşiya azadiya ramanê û pêşiya kom û 
civînên xelkê girt, û dest kir bi girtin 
û binçavkirina azadîxwazên neteweya 
me, û bergirîkarên mafên jinan, û bi 
giştî mafên mirovan û rojnamenivîsan, 
cudahizran, û ...hwd di îranê de. 

Ya ku derheq sala borî de, cihê baskir- 
inê ye, ew e ku Komara Îslamî nekarî 
bi berçav be jî, li gora diruşm û sozên 
derev yên hilbijartina Hesen Rûhanî 
reftarê bike, û îşkencedanên bêbingeh 
û nayasayî rabigre, û yan jî aliyê kêm, 
wan reftaran kêm bike. 

Xwendekar û dersxwanên hêja! 

Dîsan takên mafxwaz û xwedî şeref 
yên neteweyên cuda cuda yên îranê û 
bi taybetî neteweya Kurd û kêmaniyên 
ayînî yên din û jin, berbirûyê ferq û cu- 
dahiyan bûn. Dîsan cezayên ne mirovî 
wekî şelaqlêdan û sêdaredanên berfireh 
û korkorane bi hêcetên na yasayî û 
na exlaqî, tundtir û berfirehtir ji salên 
berê bi rê ve çûn, vê yekê jî wisa kir 
ku Şêvra Mafên Mirovan ya NY, li ser 
rewşa ne baş û pirr metirsî ya mafên 
mirov nîgeraniya xwe eşkere bike, û 
ragehîne ku bi sedan û hezaran bend- 
kiriyên rexnegir û rojnamevan, û ma- 
fnas û çalakên xwendekarî û kedkarî, 
û ...hwd di girtîgehan de ne. Herwisa 
Komara îslamiya îranê bi kontrolkirina 
torên civakî û astengkirinê, dixwaze 
ku pêşiya bêhnvedan û guhertina bîr û 
boçûnên tak û neteweyan bigre. 

Agirî 


Siyasî 


Ew yek digel hebûn û zêdebûna girtîge- 
hên veşartîji aliyê îtila’at û Spaha 
Pasdaran û herwisa dadgehîkirinên na 
dadperwerane û na yasayî ya endamên 
neteweyên din, û kêmaniyên ayînî ên 
din, û bi taybetî Behayiyan de ye. 

Her li gora dehan rapor û daxuyaniyên 
navdewletî, rewşa Kurdan pirr ji ferq 
û cudahîdanîn bûye, û heya kar gihîşte 
ser cudakariyan di dabînkirina xizmet- 
guzariyên giştî de jî wekî: Cihê bêh- 
nvedanê, û av û tendirustî û perwerdehî 
û bicihkirin, û perwerdehiya zimanê 
dayîkê jî her qedexe bûye û niha jî 
qedexe ye. 

Ya ku zêdetir cihê şermezariya vê 
rejîmê ye, netirsiya wê ji daxwaziyên 
xelkê û mafên wan e, ku bûye sedema 
vê ku heya pirseke hestiyar û girîng 
ya j iyana hevwelatiyên her welatekî, 
wekî pîsbûna av û hewa jî, bibe pirseke 
siyasî û heya emniyetî, ku mixabin çar 
ji bajarên herî pîs di warê av û hewa 
de, li ser asta cîhanî, di îranê de ne. Bo 
mînak bajarê Ehwazê bajarê herî pîs e 
li ser asta cîhanê, û bajarên Kirmaşan 
û Sine û Yasûc, ji bajarên din yên me- 
tirsîdar ên vê rîzbendiya cîhanî di warê 
pîsbûna av û hewa de ne. 

Karnameya rejîmê di sala borî de, di 
warê jiyanê de jî, cihê metirsiyê bû. 

Her ji destdirêjiya li ser herêma taybetî 
ve bigre heya digihîje pişkkirina regezî 
bo xwendin û zewtkirina azadiyên 
wan, heya nebûna yeksaniya regezî 
û ne dadperwerî di rêjeya bicihkir- 
inê (damezrandinê) de, ku di 8 salên 
borî de, her sal û ev sal jî 100 hezar 
kes hatiye xwar. Ew yek jî bi eşkere 
xwezaya dijî jin û jiyanê, ya vê rejîmê 
nîşan dide. 

Hevwelatiyên rêzdar! 

Dan û standinên di navbera îranê û 
welatên 5+1 de, di demekê de bi rê 
ve diçin ku Komara îslamiya îranê di 
lawaziyê de ye, û neçar e ku razî be 
bi mercên Rojavayiyan heya ku ji vê 
rewşa xirab ya aborî û siyasî xwe rizgar 
bike, û li ser lêva kendalê herifînê veg- 
erîne. Bo vê aremancê heya razî bûye, 
ku digel dijminê herî bi tirs yê xwe, 
wate Amerîkayê jî heyamekê bi awayê 
veşartî û niha jî rasterast gotûbêjê 
bike, da ku Rojava razî be ku ceza û 
gemaroyên aborî li ser îranê rake, ku 
serdemekê wekî kaxezên diriyayî bi 
nav dikirin, û îdia dikir ku bûye sedemê 
bihêzî û afirandinan (dahênanan). 

Lê serjimêrî û raporên navdewletî 
eşkere dikin ku bi sedema siyasetên 
çewt ên Komara Îslamî û hewldan 
bo binpêkirina yasa û rê û şûnên 
navneteweyî ew cezayên navdewletî 
bûne sedema vê ku bi sedan milyard 
dolar zirar li wan bikeve, û sîstema 



borî ya îranê têk biçe, bi awayekî ku 
heya Komara Îslamî nikare derman 
û hewcehiyên nexweşxaneyan dabîn 
bike. Rêberê vê rejîmê navê vê xwe 
radestkirin û serşoriyê daniye “nermiş 
qehremananê” (nermiya qehrem- 
anane). Di demekê de ku dawî raporên 
rêkxirawên cîhanî, ên pirogramên 
geşepêdana mirovî ya NY, îsal zêdetir ji 
%25 ji îraniyan wekî kesên haşiye nişîn 
bi nav kiriye, û li gora raporên wan 
%40 ji îraniyan jiyaneke pirr ji zehmet 
derbaz dikin û di bin hêla hejariyê de 
ne. Rapora sindûqa navneteweyî ya 
dirav, di destpêka sala 2015’an de, asta 
pêşbîniya xwe ji bo vegeşîna aborî ya 
îranê bo sala bêt, ji %2.2 anî xwar bo 
%0.6, û pêşbîniya bilindbûna rêjeya 
teweromê dike di sala bihê de, di îranê 
de. 


Herçend ku cihê amajepêkirinê ye ku 
di îranê de, di rejîmekê de ku xwediyê 
sîstemeke daxistî û serkutkar ya emni- 
yetî, û îdeolojîk û aboriyeke dewletî, 
û bê hebûn aliyê kêm ya pêşbirkê û 
sîstema bazar azad, deshilata dadwerî 
ya serbixwe, û ragehandina azad û 
çavdêr, û partiyên opozisyonên yasayî 
û rexnegir û herwisa rêkxirawên civaka 
medenî ya bihêz forma xwe negirtiye, 
ji vê zêdetir nahê çaverêkirin. Lewra 
em dibînin ku ew rejîma ji gendeliya 
berfireh ya berpirsyarên payebilind û 
alîgirên wê tê ketiye. 

Ji 123 milyard Tûmen diziyê, di 
serdema Refsencanî de, bo 3 hezar Mi- 
lyard Tûmen di serdema Ehmedînijad 
de bilind bûye, û niha jî li gora zanyarî 
û gotinên berpirsyarên vê rejîmê bas ji 
gendeliya 650 hezar Milyard tûmenî tê 
kirin!. 


de, bi girevgirtin û eyan kirina ner- 
azîbûnên xwe li dijî rejîmê, cemed û 
bêdengiya bi zor dasepayî ya deshilata 
nezaniyê şikandin û selmandin ku 
Kurdistan xwediyê mamostayên pêşrew 
û yekgirtî ne, lewra pêşeroja Kurdistan 
bi we ve rohn û zelal e. 

Di sala borî de bi sedema siyasetên 
dijîmirovî yên vê rejîmê em şahidê 
bêkarbûn û derkirina kedkarên mandî û 
bêpar û daxistina kargeh û fabrîkayan 
bûn. Kedkar bi sedema pêdagirî ji bo 
dabînkirina aliyê km yê jiyanê, ber- 
girîkirin li dijî paşketina mûçeyê xwe, 
û berfirehbûna girêbesta kêm heyam, 
û bûyerên dilêş yên kar, berbirûyê 
gefxwarinan û girtinên na yasayî bûn. 
Lê kedkarên hişyar û serwext yên welat 
serbarê wan hemû zext û zorî û bê 
derfetiyan, di her derfetekê de ku ji dest 
wan hat, mafxwariya xwe gehandin 
guhên xelkê cîhanê. 

Hevwelatiyên azadîxwaz û tekoşer! 

Di sala borî de dengê biwêr û heqx- 
waz ê we, li dijî rejîma cehl û neza- 
niyê di hemû cîhanê de deng veda, û 
serşoriyeke zêdetir ji rejîmê re tomar 
kir, di rapor û amarên “xanêyê azadî” 
bo sala 2015’an rejîma îranê kar- 
nameya herî reş hebû, û di nav rejîmên 
dijî azadî ên cîhanê de pileya 6 ji 7’ê 
wergirtiye, û di nav 195 welatan de, di 
warê azadiyên medenî û mafên siyasî 
de, di refa welatên herî na azad û dîkta- 
tor de hatiye polên kirin. 

Rapora salane ya hevpar ya rêkxirawa 
“Şefafiyeta navdewlet” û kovara “Varî 
Palîsî” bo sala 2014’an, li derbarê 
welatên şikestxwarî, Komara îslamiya 
îranê di nav 147 welatan de, di rêz- 
benda 44 de daniye. Di rapora peyam- 
nêrên bê sînor de, Komara îslamiay 
îranê di nava 180 welatan di cîhanê de, 
rêzbenda 173 heye û wek yekji wan 
5 dewletan e ku bûye girtîgeha rojna- 
menivîsan. 

Di dawiyê de cardin ez pîrozbahiya 
newrozê li we dikim û di sala nû de, 
jiyaneke pirr ji azadî û şanazî û 
xweşguzeranî û pir şiko hêvî dikim. 

Bi hêviya wê rojê ku em pêkve agirê 
pişengdar yê newrozê di hemû çiya û 
gund û bajarên Kurdistanê de, bi sirûda 
neteweyî ya Ey Reqîb hilkin û xortên 
me dest di nav destên hevûdu de şahiya 
azadî û serbestiya Kurdistanê saz bikin. 

Cejna we pîroz û her bijîn bi şadî 


Eva xeynî gendeliya bi hezaran mil- 
yardî ya dem û dezgehên ser bi beyta 
rêberî û Spaha Pasdaran û dezgehên 
ewlehiyê ye, mamostayên cesûr û 
rewşenbîr yên neteweya me di vê salê 


PDKÎ 

Sekreterê giştî 
Mistefa Hicrî 
Newroza 2715’an a Kurdî 
1394’an a Rojî 


Partiya Demokrat a Kurd- 
istana îranê peyamekê bi 
boneya Newrozê bo Partiya 
Azad a Kurdistanê-Tirkiye 
dişîne 



Kurdistanmedia: Mekteba Siyasî a 
Partiya Demokrat a Kurdistana Iranê 
di peyamekê de, cejna newrozê li 
Partiya Azad a Kurdistanê-Tirkiye 
pîroz kir. 

Naveroka wê peyamê bi vî awayî 
ye: 

Hevalên rêzdar ên rêberiya Partiya 
Azad a Kurdistanê (PAK)! 

Silav û hurmet! 

Cejna newrozê ji we û tewahiya gelê 
Kurdistanê û bixasmanî malbatên 
rêzdar ên şehîdên rêya rizgarî û 
serbestiya Kurdistanê pîroz be. 

Em pîrozbahî û silavên xwe 
dişînin ji bo hemû wan pêşmerge 
û şervanên ku niha li cih û deverên 
cur bi cur ên Kurdisyanê, ji bo 
berevanîkirin ji axa Kurdistanê, tevî 
terorîstên DAÎŞ’ê şer dikin. 

Partiya Demokrat a Kurdis- 
tana îranê, partiya Pêşewa Qazî 
Mihemed û Dr. Qasimlo û Dr. 
Şerefkendî û bi hezaran şehîdên rêya 
azadî û demokrasiyê ye li Rojhilata 
Kurdistanê, li newrozê weke sem- 
bola yekgirtin û aşîtiya di navbera 
Kurdan dinêre, û her di vê rojê de 
tevî netewe û şehîdên xwe soz û 
peymanê nû dike. 

Em hêvîdar in ku sala nû ji bo 
we û tewahiya gelê Kurd, bibe 
sala serkevtin û aşîtî û xweşiyê, û 
rêûresma newroza we jî, bi awayekî 
herî baş bi rê ve here. 

Partiya Demokrat a Kurdistana 
îranê 

Deftera Siyasî 
19. 03.2015 

Komara Îslamî çi xewnekê ji bo îraqê dibîne 


Mistefa Hicrî 


Li gora wan zanyariyên ku di ber 
dest de bûn, nêzî salekê berî niha me 
ragehand ku xelafeta Îslamî (DAÎŞ) 
perwerdekiriyê destê Komara îs- 
lamiya îranê û hevpeymanên wê 
di herêmê de ye, û piştî vê heyamê 
çawaniya bihêzbûn û vegeşîna bilez 
ya vê girûpa terorîstî-îdeolojîk ji hinek 
çavkaniyên din ve serî hildide, ku yek 
ji wan rojnameya înternîtî ya “Xelîc 
Anlayn” e. 

Çawaniya pilanê bi vî awayî ye ku 
dema DAÎŞ wekî girûpekê ji El- 
qa’îdeyê cuda dibe, Komara îslamiya 
îranê bi alîkariya Beşar Esed û Hiz- 
bullaha Lubnan û Malikî, bilez dest 
dikin bi birina destperwerde û kirê- 
girtiyên xwe bo nav vê girûpê, û azad- 
kirina girtiyên xwe ku di girtîgehên 
îraqê de bûn, bo vê ku berê DAÎŞ’ê 
bidin wan ciyan ku xizmeta armancên 
wan bi taybetî Komara îslamiya îranê 
bike. 

Li Sûriyê di vê siyasetê de serkevtî 
bûn, û bi sedema van cînayet û kare- 
satên mirovî ku afirandin, karîn cîhanê 
û bi taybetî Rojava bixapînin. Şêweya 
kuştar û reftarên DAÎŞ’ê ew qas cihê 
bêzariyê bûn, ku rûyê cînayetên Beşar 
Esed spî kirin, lewra cîhan kete nav 
şik û gumanan de, ku renge carê mana 
Beşar Esed di deshilatê de baştir be ji 
vê ku deshilat bikeve destên vê girûpê 
de. 

Lê îraq -ku merema me di vê gotarê 
de ye- piştî paşekêşeya arteşa îraqê ji 
Mûsilê ku li gora hinek çavkaniyên 
bawerpêkirî, li gora pilanên di pêş de 
diyarîkirî yên serokwezîrên wê demê 
rû da, DAÎŞ bû xwediyê wê hemû 
çek û kereste û pereyê ku di wî bajarê 
mezin û girîng de bû. Di wê demê 
de hemû çavnihêriya wan ew bû ku 
DAÎŞ wê berê xwe bide Bexdayê û 
wê hikûmetê biherifîne, lê Komara 
îslamiya îranê xewneke din ji bo îraqê 
dîtibû: 

1-Li gora zanyariyan Komara îslami- 
ya îranê ji riya mohre û hevpeymanên 
xwe di nav DAÎŞ’ê de, berê DAÎŞ’ê 
di cihê Bexdayê de, dane aliyê Başûra 
Kurdistanê, û armanc ji vê pilanê 
dagîrkirin û wêrankirina Kurdistanê 
û xistina Hikûmeta Herêma Kurdis- 
tanê bû, da ku bi vî rengî Hikûmeta 



Herêma Kurdistanê ceza bike. 

Pêkanîna Hikûmeta Herêma Başûra 
Kurdistanê li rex sînorên Rojhilat 
Kurdistanê ku sal bi salê di vegeşîna 
aborî û siyasî û avedankirinê de bû, 
û zêdetir ji Bexdayê wekî nawenda 
siyasî û bazerganiya îraqê dihate 
hesibandin, bi taybetî bi derxistina 
petrolê di vê beşê de, ji riya kompan- 
yayên bi nav û deng ên cîhanê, mijûl 
bû ku piştgiriyeke aborî ji bo egera 
serxwebûna xwe bi dest bixe. Dengê 
ragehandina serxwebûnê jî carina 
bilind dibû, ku ew yek jî bo îranê ne 
cihê qebûlkirinê bû. 

Lewra serbarê gemaroya aboriya 
Kurdistanê ji aliyê Bexdayê ve Kurd- 
istan berbirûyê şerekî bi xwîn û pirr 
xerc kirin, ku xeynî xesara canî, heya 
niha bi hezaran şehîd û birîndarî jê 
bi cih mane, û bi sedan hezar kes ji 
xelkê wan ciyan aware bûn û bi ser 
Hikûmeta Herêma Kurdistanê de bûne 
bargiranî, û şer jî her wisa dom heye, 
û bidawîhatina wê jî ne xuya ye. 

Zanyarî dibêjne me ku xewnên 
Komara Îslamî, ji bo Başûr pêk tê 
ji birçîkirina xelkê Kurdistanê, û 
eva ku çavên wan li destên Bex- 
dayê be. Dagîrkirina wan herêmên 
Başûra Kurdistanê, ku berê di bin 
destên hikûmeta Herêma Kurdis- 
tanê de nebûn, û piştî êrîşa DAÎŞ’ê 
û paşekêşeya Bexdayê ji wan ciyan 
pêşmerge dest bi ser de girt, û bi tay- 
betî ew cihên ku petrol tê de berhem 
tê, bi Kerkûkê ve jî. Heşdê Şe’ibî ku 
di rastî de Hêza Besîc ya Komara îs- 
lamî ye, digel mîlîşayên din vê pilanê 


pêngav bi pêngav ber bi pêş ve dibin, 
ew yek pilaneke darêtî ya Komara 
îslamiya îranê ye, û rewş bo vê pilana 
wan, eva heyamek e ku bi sedema 
pêkanîna dubendiyan di navbera 
hêzên Başûra Kurditsanê, dirêjbûna 
şerê DAÎŞ’ê û dorpêça aboriya li ser 
Herêma Kurdistanê hatiye pêkanîn, û 
niha jî wê pilana xwe cî bi cî dikin. 

2-Lê xewna Komara îslamiya îranê 
ji bo îraqê 

Erebên Sunî, niha di îraqê de, bi du 
sedemên girîng ketine ber lehiya 
tolhildanê: 

A- Şerê heşt sale di navbera îraq û 
îranê de, û têkbirina hêzên îranê ji 
aliyê arteşa îraqê û efserên Sunî ve, 
ku cihê baweriya Sedam Husên bûn, 
xeynî bi dehan milyard dolarî zirara 
malî, nêzîk bi yek milyon kes qurbanî 
û birîndar encama wê bûn, ku para 
herî zêde li ber îranê ketin, û kavil- 
bûna dehan bajar û bajarokên îranê 
deskevta wî şerî bûn ji bo îranê. 

B- Di serdema serokwezîr Malikî 
de, Sunî di gellek cihên îraqê de, 
bi sedema nerazîbûna ji hikûmetê 
dest kirin bi serhildanê li dijî dem û 
dezgehên Hikûmetê, û bajarên wekî 
Romadiye û Feluce û Tekrît û ...hwd, 
ji destê dewletî hatin pakkirin, û bi 
xwe îdareya wan ciyan bi dest ve 
girtin, û kêşe û astengiyên mezin bo 
Bexdayê pêk anîn. 

Niha li gora pilana Komara îslamiya 
îran û hevahengiya Bexdayê, dibe 
Suniyên îraqê derbeke wisa li wan 


/V 

Komara Islamiya 

/V 

Iranê ji riya mohre 
û hevpeymanên 
xwe di nav DAÎŞ’ê 
de, berê DAÎŞ’ê di 
cihê Bexdayê de, da 
aliyê Başûra Kurd- 
istanê, û armanc ji 
vê pilanê dagîrki- 
rin û wêrankirina 
Kurdistanê û xistina 
Hikûmeta Herêma 
Kurdistanê bû, da ku 
bi vî rengî Hikûmeta 
Herêma Kurdistanê 
ceza bike. 


bidin ku hem tola şerê îran û îraqê li 
wan hilînin, û cardin nekarin rabin, 
û di hemberî Bexdayê de helwestê 
bigrin. 

Bo vê armancê jî DAÎŞ derfeteke pirr 
baş e. Di heyama sala borî de li gora 
vê pilanê, DAÎŞ ku xwe wekî alahil- 
girê Suniyan û li dijî Şî’eyan dizane, 
tenê dest bi ser herêmên Sunîakincî 
de girt, û berê xwe neda herêmên Şî’e 
akincî. Bi hezaran kes ji ciwanan û 
serok eşîretan û kesayetiyên bi nav û 
deng yên wan herêman kuştin, û her 
çi şûnwarên kevn yên wan ciyan e 
ku nîşaneya kultur û buhagiraniyên 
dîrokî yên wî xelkî ne, ji nav birin û 
wêran kirin, û bi sedan hezar kes ji 
akinciyên wan herêmên Sunî akincî 
ji tirsa DAÎŞ’ê herêmên xwe bi cih 
hêlan, û aware û derbider bûn. 

Niha jî ku operasyonekê dest pê 
kiriye, ji bo pakkirina wan herêman 
ji detsên DAÎŞ’ê, Komara îslamiya 
îranê xeynî bicihkirina zêdetirt ji 5000 
kes ji hêzên Spaha Pasdaran hêzeke 
din bi navê Heşdê Şe’ibî pêk aniye û 
perwerde kiriye û çekdar kiriye, da ku 
şerê DAÎŞ’ê bikin. 

Ew hêza ku teyar e bi bombhavêjên 
îraq û îranê, wan bajarên ku DAÎŞ 
tê de ye, bi bombebaranê wêran 
dike. Heşdê Şe’ibî her tiştî ku di wan 
herêman de dimîne talan dike. Di vê 
tolhildanê de bajarên Tikrît û piştre 
jî Mûsil ku herduk jî nawendên herî 
girîng yên efser û hêzên Sedam Husên 
û serhildana Suniyan bûn, wêran dike. 

Bi vî awayî Komara Îslamî dixwaze 
ku xerîteya îraqê bi awayekî darêje 
ku ne Kurd û ne Sunî, hêza ber- 
birûbûna wan digel hikûmeta Şî’e ya 
îraqê nemîne, û bi xwe bi nûneratiya 
Hikûmeta Bexdayê, wê hikûmetê bi 
awayekî ku dilxwazê wê ye bi rê ve 
bibe. 

Ew pilan hişyarkirineke metirsîdar e, 
ne tenê bo îraqê, belkû bo Rojhilata 
Navîn di biyavê zalbûna zêdetir ya 
Komara îslamiya îranê bi ser îraqê 
de, û hinartina bilez ya şoreşa xwe bo 
welatên wê herêmê. Ew pilan li ser 
bingeha siyaseta geşkirina agirê şer û 
kêşeyan, û berdewamiya şer, zêdekiri- 
na birçitî û hewcedarkirina xelkê bi 
xwe, û kavil kirin, çêkirina duberekî 
û dijminatiyê di navbera pêkhateyên 
cuda cuda yên wê herêmê, û tirsandin 
û terorkirinê hatiye darêtin. 

Di wir de pirs ew e ku Kurd bi hebûna 
wan hemû dubendî û nakokiyan 
di navbera xwe de, û bi hebûna bê 
pilaniyê, wê çawa bikare xwe ji destên 
vê pilana metirsîdar rizgar bike, yan 
xisaran kêm bike?. 


Avirek li karesata dilêş ya kîmyabarana Helebçê (beşa 1) 



Mihemednezîf Qadirî 


Dema ku hêzên Komara îslamiya 
îranê di şer di hemberî hêzên wê demê 
yên arteşa îraqê de, di eniyên başûr û 
nawerast de, hêz û şiyana wan ya şer 
nema û ketin, û hevkêşe bi qazanca 
hêzên îraqê guherîn, zexteke zaf kete 
ser wan, û rejîma îranê bi du sedemên 
bi bandor, siyaseta geşkirina agirê şer 
li Başûra kurdistanê girte pêş. 

Yekem: Mifahwergirtin ji aliyên 
siyasî ên Başûra Kurdistanê ku binke 
û baregehên wan di sînorê Rojhilata 
Kurdistanê de bûn, û hêzeke şerker 
û çalak hebûn. Duyem: Mifahwer- 
girtin ji rewşa erdnîgarî û çiyayîbûna 
herêmê ku ji bo domandina şer, di gel 
taktîk û siyasetên Komara îslamiya 
îranê yek digirt, û şarezayiya hêza 
pêşmergeyên Kurdistana Başûr fak- 
tereke bi bandor ji bo gihîştina hêzên 
rejîma îranê bi armancên wan yên 
leşkerî bû. 

Bi vê lênihêrînê ve bû, ku ferman- 
darên hêzên rejîma îranê, bi ar- 
manceke diyarîkirî êrîşên xwe li dijî 
hêzên îraqê dest pê kirin, lê serbarê 
wan êrîşan, berevajiyê berhevdanên 
wan, nekarîn bigihîjin armancên xwe, 
û hêzên wan hatin têkbirin. 

Mînaka herî zindî jî, ew êrîşa bû ku bi 
armanca girtina herêmên parêzgeha 
Silêmaniyê, ji sînorê Bane ber bi 
Qelaçowalan û bilindahiyên Ezmer 
kirin, ku her wekî me dît, li dije êrîşa 
hêza îraqê de, ew bi tewahî hatin 
têkbirin, û ew neçar bi paşekêşeyê 
ber bi xaka îranê kirin, û bi hezaran 
termên wan bi cih man. Piştî vê 
têkşikanê ketin hizra êrîşa li ser 
Helebçeyê, û herêma Şarezûr. Bo 
birêvebirina vê pilanê jî, bi alîkariya 



hêza pêşmerge ya bereya Kurdistanî û 
li bajarên Kirmaşan, Pawe, Ciwanro 
û Merîwanê, di destpêka sala 1366 
(1987)’an û dawiya meha Reşemeya 
wê salê de, li Kirmaşanê piştî lidarx- 
istina hinek civînan li ser êrîşa li ser 
Helebçeyê sax bûn, û biryara vê hate 
dayîn. Ji bo nîqaşkirina aliyê piratîkê 
yê vê pilanê, hêdî hêdî fermandarên 
Spaha Pasdaran dest bi liv û tevgerê 
kirin û serdana binkeyên YNK’ê li 
gundên “Giryane” û “Hawarekon” 
kirin. 

Ji aliyekî din ve, endam û alîgirên 
YNK’ê li bajarên sînorî ên Kurdistan, 
Helebçe, û Şarezûrê, ew nihênî eşkere 
kirin, û piştî pêwendîgirtina hevalên 
Komîteya Şaristana Hewramanê, digel 
berpirsyarên YNK’ê di vê navçeyê de, 
ew zanyarî piştrast kirin û bi hevalên 
me ragehandin ku malbatên xwe j i vir 
dûr bixin, û pêşmergeyan jî ji vî şerî 
dûr ragirin. Hevalên me jî bi eşkereyî 
bi wan gotibûn ku her liv û tevgerek 
di vê herêmê de bê kirin, eva êrîş li 
dijî PDKÎ ye û emê bersiv bidin, û 
tu cihek jî me tuneye ku wan hemû 
malbatên xwe li wir bi cih bikin. 

Piştî vê rûniştinê berpirsyarên komî- 
teya Hewraman ya PDKÎ, Deftera 
Siyasî ya PDKÎ ji vê pilana şer ageh- 
dar kirin, û komek pêşniyar ji rêberiya 
PDKI wergirtin, û her di vê demê de 
rejîma îranê ji sînorên herêmên Bay- 
ingan û Ciwanro, bona vê ku zanyari- 
yên wê negihîjin destê arteşa rejîma 
îraqê, şevê bi awayê nepenî hêz 
anîbûn cihê hewce, û alavên leşkerî jî 
ji bo vê operasyonê anîbûn, û bo dema 
hewce peçavtibûn. 

Hevdem digel amadekariyên ferman- 
darên Spaha Pasdaran ya îranê, aliyên 


siyasî ên Başûra Kurdistanê jî, digel 
endam û dostên xwe, û çekdarên Kurd 
ku digel rejîma îraqê bûn, bi awayekî 
veşartî pêwendî girtibûn, û daxwaza 
alîkariyê ji wan kiribûn. Tiştekî din 
jî ku cihê baldanê ye, ew bû ku çend 
kesek ji berpirsyarên leşkerî û emni- 
yetî yên îraqê jî, li Helebçeyê pêwendî 
bi aliyên Îslamî yên neyarê rejîma 
îraqê û akincî li îranê ku beşdar bûn 
di pilana şer de, bi taybetî Encumena 
Bilind ya Şoreşa Îslamî (qerargeha 
Bedr) ve girtibûn. 

Eva bû ku şeva 23-24’ê Reşemeya 
sala 1366’an (1988)’an ji wan ciyan 
ve êrîşke ji nişkêve û berlîreh li ser 
Helebçeyê û devera Şarezûr hate kirin, 
û şerek rû da û tawanek hate afiran- 
din ku civaka mirovahiyê hejand, û 
zêdetir ji 5 hezar kes ji xelkê Helebçe 
û Şarezûrê bûne qurbaniyê siyasetên 
dijminên Kurd. 

Di vê operasyonê de, ji van şergehan 
ve êrîşa rejîma îranê li ser yekîneyên 
arteşa îraqê dest pê kir: 

Yekem: Hêzên rejîma îranê ji çemê 
Sîrwan derbaz bûn, û ji gundên 
“Sazan”, “Rîşaw”, “Boyîn”, ve ber 
bi bilindahiyên Milehomle û “Befrî 
mîrî” û “Şinriwê” ve çûn. 

Duyem: Ji riya gundê “Dirole” ve ji 
çemê Sîrwan derbas bûn, û ji gundên 
“Neycele”, “Çinar” û “Mordên” ber 
bi bilindahiyên “Megro” û “Balambo” 
ve meşiyan. 

Sêyem: Ji gundên herêma “Tawgozî” 
û “Îmamî” ve ber bi “Kelha Şemêran” 
û bilindahiyên zal bi ser herêma “Der- 
bendîxan” bi rê ketin. 

Çaremîn: ji “Dirole” ve hêzeke qer- 

Mixabin niha siyasetek di pêwendiyên di 
navbera aliyên Herêma Kurdistanê û Rejîma 
Komara îslamiya îranê de berdewam e, û 
civatên xelkê Kurdistana Başûr nîgeranê vê 
yekê ne ku siyaseta destêwerdana Komara îs- 
lamiya îranê, di eniyên şer li dijî DAÎŞ’ê de, 
wan berbirûyê bûyereke din ya nexweş wekî 
şerê Helebçeyê bike 


argeha Bedr û Spaha Pasdaran ber bi 
“îmamê Zamin”, û gundên herêma 
“Newrolî” bi rê ketin. 

Pêncem: Ji eniya Merîwanê ve jî 
ber bi aliyê bilindahiyên bajarokê 
“Biyare” û “Ehmed awa” û çiyayê 
“Sorên” ve meşiyan, û pira “Zelm” ku 
dergehê Şarezûrê bû hate girtin. 
Şergeha PDKI, şergeha berxwedanê 
Xeynî wan şergehan, şer di Gundê 
“Şêxan”, û bilindahiyên çiyayê 
“Gakuje” û “Perwînî” de jî hebû. 

Di vê eniyê de berevajiyê eniyên din 
pêşmergeyên PDKI gellek zû li dijî 
hêzên rejîmê dest bi kar bûn û çend 
êrîşên li pey hev têk birin û ew neçar 
bi paşekêşeyê kirin û termê zêdetir ji 
400 kes ji wan hêzan di bereyên şer 
de bi cih ma, û gellkek çek û teqemenî 
jî ji wan bi cih man, lê di şergehên 
din de, hêzên rejîma îranê ber bi pêş 
ve çûn. Bi taybetî piştî girtina pira 
“Zelm” û veqetiyana pêwendiya hêzên 
îraqê û negihîştina hêzên alîkar, hêzên 
îraqê nekarîn bergiriyeke wisa bikin, 
û ji kar xistina topxaneya arteşa îraqê 
li gundê Deremer jî, bi tewahî ew 
bergirî lawaz kir, û morala şerkerên 
îraqê anî xwar, û herêm bi tewahî 
kete destên bereya Kurdistanî û Spaha 
Pasdaran ya îranê de. 

Di wê rewşê de bû ku rejîma îraqê ji 
berbirûbûna bi hêzên îranê re, bê hêvî 
ma, û dest bi kîmyabarankirina bajarê 
Helebçê kir û li vê deverê komkujî 
pêk anî. 

Piştî vê ku hêzên PDKI jî pişta be- 
reya şer ji wan hatibû girtin û rewşa 
şer jî di bereyên din de jî bi zirara 
pêşmergeyên PDKI bû, hêzên PDKÎ 
ber bi gundê Serken û bilindahiyên 
Dereşîş paşekêşe kirin, û ser ji nû xwe 
bi armanca derbaskirina ji vî şerî û 
bergirî kirinê di egra her êrîşeke hêzên 
îranê de organîze kirin. 

Piştî akincîbûna hêzên PDKI di wan 
ciyan de ku me qala wê kir, pêwendi- 
ya bi aliyên Kurdistanî re hate girtin, 
û digel fermandehiya bereya Kurdis- 
tanî li Helebçeyê û li herêma Xor- 
mal pêwendiyeke bilez li ser rewşa 
bereyên şer û bi taybetî ew cihên 
ku derfeta derbasbûna hêzan li wir 
hebû hate girtin, û zanyariyên hewce 
hatin wergirtin, û piştî nîqaşkirina li 
ser van zanyariyan tîmeke şareza di 
warê karûbarên leşkerî û erdnîgariya 
herêmê de, ji bo hevahengiya digel me 
hate diyarîkirin, û bi taybetî hevalên 
berpirs ên YNK’ê û Partiya Sosyalîst 
ya Kurdistana îraqê roleke nîştimanî 
lîstin, û bûne alîkareke baş ji me re. 
Piştî derbasbûna hêzên PDKI ko- 
mek malbat û kadr û pêşmergeyên 
kêm endam ên PDKÎ, ji vê herêmê 


vegeriyan bo herêmên Hewraman û 
Ciwanro. Çend malbatên naskirî jî ku 
pêwendiyên rêkxiraweyî û siyasî digel 
PDKI hebûn, hatin girtin û bo girtîge- 
hên Kirmaşan û Urmiyê hatin birin, û 
ketin jêr îşkenceyê de. 

Lê rejîma îranê bi van îşkencekirinan 
jî nekarî ku bigihîje armancên xwe, 
û bandora herî kêm jî nekarî li ser 
baweriya van danê. Lewra piştî 
heyamekê ew serbilindane vegeri- 
yane nav malbatên şoreşger ên xwe 
de. Ew pêşmergeyên kêm endam jî 
ku xistin bendîxaneya Kirmaşanê de, 
piştî îşkenceyeke zaf çend kes ji wan 
hatin îdamkirin û canê xwe di riya 
armancên gelê xwe de gorî kirin. 

Yên din jî hukmê girtina dirêjheyam 


ji wan re hate birîn, xeynî van azarên 
ku berbirûyê endam û malbatan û 
kadr û pêşmergeyên PDKÎ bû, di 
vî şerî de Komele jî gellek zirardîtî 
bû, û di vî şerî de zêdetir ji 70 kes 
ji pêşmergeyên Komelê bi sedema 
nebûna şarezayiyê li ser rewaş herêmê 
û hilbijartina herêmeke metirsîdar 
di herêma Newrolî û Pîrmihemed 
de, ketin nav şer de, û mixabin hatin 
şehîdkirin, eva di demekê de bû ke 
me gellek hewl da ku hêzên wan jî bi 
pêşmergeyên me re bin, lê mixabin 
wan bersiva me nedan û ew karesata 
dilêşî berbirûyê wan bû. 

Di vî şerê neberamber de ku li şergeha 
Newsûd di navbera pêşmergeyên 
PDKI û hêzên rejîmê de rû da, fer- 
mande Lik ê jêhatî yê hêza Şaho kak 


îzet Ehmedî naskirî bi îzete Kiwêr 
şehîd bû, û di dema derbasbûna 
hêza pêşmerge ji Şarezûrê re, çend 
pêşmergeyek birîndar bûn. 

Piştî vê hemû qurbanîdana devera 
Şarezûr û vê karesatê ku bi ser xelk 
û hêza pêşmerge de hat, niha jî bo 
çavdêrên siyasî û rojnamenivîsan û 
rêkxirawên piştgirê mafê mirovan, 
ew pirs ji biryarder û birêvebirên wî 
şerî tê kirin, ku armancên wê êrîşê û 
deskevtên wê, xeynî malwêraniya ji 
bo gelê kurd çi bû?. Bê guman yên ku 
ji nêzîk ve êşa vî xelkî dîtine, bersiva 
vê pirsê wiha didin ku eva xelkê vê 
deverê û jin û zarokên bê guneh ên 
Helebçe û Şarezûrê bûn, ku bûne 
goriyê siyasetên Komara îslamiya 
îranê. 

Lê mixabin niha siyasetek di pê- 
wendiyên di navbera aliyên Herêma 
Kurdistanê û Rejîma Komara îs- 
lamiya îranê de berdewam e, ku bi bê 
mifahwergirtina ji ezmûna karesatbar 
ya derbazbûyî, bi awayekî din û bi 
şêwazeke din ducarî dibe, û civatên 
xelkê Kurdistanê tûşî dudiliyê li der- 
heq pêşeroja siyasî ya xwe kirine, û 
niha jî nîgeranê vê yekê ne ku siyaseta 
destêwerdana Komara îslamiya îranê, 
di eniyên şer li dijî DAÎŞ’ê de, wan 
berbirûyê bûyereke din ya nexweş 
wekî şerê Helebçeyê bike. 

Dom heye... 

Agirî 


Siyasî 


Nerîna 


Lîderan 



“Di sala 2005’an 
de me li Amedê 


got ku kêşeya 
Kurd bi dawî 
hat”. 



u Hekî kêşeya 
Kurd bi dawî hati- 
ye, gelo bes pêva- 
joya aştiyê çiye”. 




u Alternatîva 
DAÎŞ’ê di rê de 
ye, û dê şerê kur- 
dan bike” 


“Senatorên îtalî 
behsa Kurdistana 
Mezin dikirin”. 


Panoramaya bûyerên girîng 
yên 21 ’ê Adara 2014-21 ’ê 
Adara 2015’an (1393’an a 




Sala 1393’an a Rojî li warê siyasî û 
aborî û biyavên din, di Kurdistan, 
îran û cîhanê de, wekî saieke pirr ji 
bûyer û guherînkarî tê hesibandin. 

Di vir de bi boneya bidawîhatina 
salê, emê hinek ji bûyerên herî girîng 
yên yek sala borî yên Kurdistan, îran 
u cihane bi bir binin. 

(01.01.1393 ) 21.03.2014: Xelkê gund 
û bajarên Rojhilata Kurdistanê bi 
hilkirina agirê newrozê, ew boneya 
neteweyî bilind ragirtin. 

(20.02.1393 ) 10.05.2014: Xelkê 
herêmên Donêtsk û Lohanskî û 
Okraynê di referandomekê de daxwaz 
kirin ku ji vî welatî cuda bibin. 

(22.02.1393) 12.05.2014: Exzer 
Îbrahîmî navbeynkarê taybetî yê NY û 
Yekîtiya Ereban ji bo kirîza Sûriyê ji 
posta xwe vekişiya. 

(31.02.1393 ) 21.05.2014: TanerYildiz 
Wezîrê Têhnê (enirjî, wize) yê Tirkiyê, 
bi awayekî fermî firotina petrola Kurd- 


istanê bi bazarên cîhanê ragehand. 

(03.03.1393) 24.05.2014: Pêtro 
Porşênko bi bidestxistina %54 ji den- 
gan bû serkomarê nû yê Okraynê. 

(06.03.1393) 27.05.2014: Jeneral 
Ebdulfetah Sîsî bi bidestxistina %96 ji 
dengan bû serkomarê Mîsrê. 

(13.03.1393) 03.06.2014: Rejîma 
Sûriyê ragehand ku Beşar Esed bi 
bidestxistina %96 ji dengan bûye serko- 
marê Sûriyê. 

(19.03.1393) 09.06.2014: Çekdarên 
DAÎŞ’ê bi çend hezar çekdaran ve êrîş 
kirin ser Mûsilê, û hêzên îraqê di vî ba- 
jarî de derxistin, û tewahiya bajar kon- 
trol kirin. DAÎŞ’ê her di doma vê êrîşê 
de bajarê Tikrîtê nawenda parêzgeha 
Selahedîn jî girt, û Ehmed Cibûrî parêz- 
garê Selahedînê jî destbiser kir. 

(17.04.1393)08.07.2014: Êrîşa Îsraîlê 
li ser rexê Xeze dest pê kir. Ew êrîş 
bersiva êrîşên Hemasê bû, ku 28 rojan 
dom kir. 

Stêrkên Hêviyê 


Agirî 


Bîreweriyên hinek jipêşmergeyên kevnar ên PDKÎ 



“Yekemîn û meztirîn 
bîreweriya min ya xweş, 



“Dema xwarina şîve bû 


hêriya Dr. Qaimlo 
dikir, ji nişkêve 
televizyonê nûçeya 
şehîdketina Dr. 
Qasimlo belav kir. 
Di rastî de ew roj, 
roja herî nexweş a 
jiyana min ya siyasî 
ye û tu carî nahê 


û me di malekê de çavni- jjbîrkirin” 



“Dr. Qasimlo gote min, 
min jî pêştir di Yekîtiya 


Lawan de kar dikir, 
û piştre tevlî refên 
hizbê bûm”. 



kirine, min haj xwe 
nema heya çend 
deqeyan, û dema av 
dane min, cardin ez 
hatim ser hişê xwe”. 


“Dema min bihîst ku 
Dr. Qasimlo şehîd 



rojekê rojnameya 
Kêyhan nivîsandibû 
ku di nav PDKÎ de 
veqetiyan rû daye, û 
PDKÎ ji nav çû. Vê 
nûçeyê ez pirr nere- 
het kirim”. 


Rêzdar Se'dûn Şerîfî: 


“Sala 1988(1367)’an ez di 
girtîgeha Urmiyê de bûm, 



reş nebîne, heya 
pişti reuresme ji 
ku bo wênegirtinê 
em derketin der- 
ve, min zincîra 
kapşînê xwe heya 
bin çena xwe 


Rêzdar Ebdullah Rehîmî: 


kêşa 



“Ji tirsa vê ku Dr. 
Qasimlo piştîna min ya 
































Agirî 


siyasî 

(12.05.1393) 03.08.2014: Qezaya 
Şingalê kete destê DAÎŞ’ê de, û bi 
hezaran kesî ji jin û mêr û zarokên 
Êzidî destbiser kirin, û ber bi Mûsilê ve 
birin, û gellekji wan jî kuştin. 

(17.05.1393 ) 08.08.2014: Hêzeke 
pêşmergeyên PDKI bi annanca ber- 
girîkirin ji xak û xelkê Kurdistanê di 
hemberî êrîşa çekdarên DAÎŞ’ê de ber 
bi eniyên şer li Mexmûr û Giwêrê bi rê 
ket. 

(17.05.1393) 08.08.2014: Barak Obama 
serkomarê Amerîkayê biryara êrîşa 
esmanî ya balafirên şerker ên wî welatî 
li dijî pêgehên DAÎŞ’ê derkir. 

(11.06.1393) 02.09.2014: Karwana 
alîkariyên mirovî ên xelkê Kurdistana 
îranê bo xelkê belengaz ê Şingalê 
gihîşte Herêma Kurdistana Başûr. 


yê Afrîqaya Başûr û yekem serkomarê 
wî welatî piştî herifîna rejîma apartaydê 
di temenê 95 saliyê de koça dawiyê kir. 

(05.10.1393) 26.12.2014: Elî Larîcanî 
serokê Meclîsa Şêvra Îslamî ya îranê, 
digel şandekê ku Sehrarûdî yek ji 
bikujên şehîd Dr. Qasimlo jî di nav de 
bû, serdana Herêma Kurdistanê kirin, û 
piştî serdana bajarê Silêmaniyê, bi ser- 
daneke fermî gihîştin Hewlêrê. Pêşwazî 
ji Sehrarûdî hesta Kurdên Kurdistana 
Rojhilat birîndar kir, û nerazîbûna 
nîştimanperwerên Kurd li pey xwe 
hebû. 

(17.10.1393) 07.01.2015: Di êrîşeke 
terorîstî de li dijî ofîsa kovara “Şarlî 
Êbdo” li Parîsê, 12 kes hatin kuştin, û 
10 kes jî birîndar bûn. Ew êrîş ji aliyê 
terorîstên girêdayî DAÎŞ’ê ve bi rê ve 
çû. 





(21.06.1393) 12.09.2014: Firanswa 
Oland bi serdaneke fennî gihîşte 
Hewlêrê. 

(27.06.1393) 18.09.2014: Xelkê 
Skotlendê di referandoma serxwebûnê 
de beşdarî kirin, û bi piraniya dengan 
biryar dan ku ji Brîtanyayê cuda nebin. 

(15.07.1393)07.10.2014: Êrîşa hêza 
esmanî ya Amerîkayê û hevalbendan li 
ser binkeyên DAÎŞ’ê li bajarê Kobanê 
û derdora wê dest pê kir. 

(30.07.1393) 22.10.2014: Di civîna 
parlemênta Kurdistanê de, biryara 
şandina hêza pêşmergeyên Kurdistanê 
bo Kobanê hate pejirandin. 

(30.07.1393)22.10.2014: Di bajarê 
Duhokê de bi amadebûn û serperestiya 
rêzdar Mesûd Barzanî lihevhatina di 
navbera serkirdayetiya TEV-DEM û 
ENKS’ê li Rojavaya Kurdistanê hate 
wajokirin. 

(06.08.1393) 28.10.2014: Hêzeke 
pêşmerge bi çekên giran û nîve giran ve 
gihîşte bajarê Duhokê, û piştre jî ji xala 
sînorî ya Îbrahîm Xelîl ve çûne nav 
xaka Tirkiyê, û ji wir ve jî bo bergirî ji 
bajarê Kobanê ber bi Rojavaya Kurdis- 
tanê bi rê ketin. 

(11.08.1393) 02.11.2014: Kelha 
Hewlêrê ji aliyê UNSCO’yê ve kete ser 
xerîteya şûnwarên kelepûrî ên cîhanê. 

(18.08.1393 ) 09.11.2014: %80 ji xelkê 
Herêma Katalona îspanyayê di referan- 
domeke na fermî de, dengê xwe dane 
serxwebûn, û cudabûna ji îspanyayê. 

(14.09.1393) 05.12.2014: Nilson 
Mandêla rêberê tevgera dijî apartaydê 


(28.10.1393) 18.01.2015: Termê Albêr- 
to Nîsman serdozgerê giştî yê Arjantînê 
di nav mala wî bi xwe de hate dîtin, 

ku bi gulleyan hatibû kuştin. Nîsman 
berpirsyarê şopandina dosiyeya bûyera 
terorîstî ya “Amya” bû, ku berpirsyarên 
payebilind ên Komara Îslamî tê de 
wekî tometbarê sereke têne hesibandin. 
Nîsman berî vê ku bê kuştin, biryar 
bû di parlemênta Arjantînê de hewlên 
serkomara Arjantînê ji bo peçavtina 
rola îranê di vê bûyerê de eşkere bike. 

(06.11.1393) 26.01.2015: Hêzên 
pêşmergeyên Herêma Kurdistanê û 
şervanên YPG’ê û YPJ’ê bi piştevaniya 
hêza esmanî ya hevalbendan, bajarê 
Kobanê yê Rojavaya Kurdistanê bi 
tewahî rizgar kirin, û alaya Kurdistanê 
li ser girê Miştenûrê bilind kirin. 

(17.11.1393) 17.02.2015: Saziya 
terorîstî ya Ensarullah ya ser bi rejîma 
îranê, bi encamdana derbeya leşkerî 

û hiloşandina parlemêntoya Yemenê, 
bi awayekî fermî dest bi ser bajarê 
Sen’ayê de girt. 

(12.12.1393) 03.03.2015: Yekîneyeke 
pêkhatî ji hêzên dijî teror û polîsê 
bajarê Koyê, bi awayekî nayasayî êrîş 
kirin ser malbatên kempa Azadiyê ya 
PDKI. Ew kiryara wan digel dijkiryara 
tund ya bîr û raya giştî û hêz û aliyên 
siyasî yên Kurdistanê berbirû bû, û hate 
şermezarkirin. 

(26.03.1393 ) 18.03.2014: Partiya 
Lîkod ya Îsraîlê bi serokatiya Binyamîn 
Netanyaho serokwezîrê wî welatî, bo 
cara çaremîn di hilbijartinên parle- 
mentoya wî welatî de bi bidestxistina 
30 kursiyan di hemberî 24 kursiyên 
Partiya Zayonîst ya rikeberê xwe de 
karî serkevtinê bi dest bixe. 

K) 


Gotinên 

Navdaran 



A: Firat Cewerî 

Pirtûk zarokên mêjî ne. 

Swift 


Pirtûkek, carinan dikare mîna şerekî 
mezin bibe. 

Benjamin Disraeli 

Ji berdêla kuştina pirtûkeke baş, mirov 
peyayekî bikuje çêtir e. 

Milton 

Min pirtûkên xwe neafirandine, wan ez 
afirandime. 

Montaigne 

Qîmeta mirovekî bi pirtûkên wî ve tête 
pîvan. 

H. Spencer 

Gava mirov jinê dineqîne û şûr dikire, 
divê mirov baweriya xwe bi kesî neyne. 

George Herbert 

Ger yek hînî hêza gotinan nebe, hêza 
mirovan jî nas nake. 

Konfuşyus 

Bi gotinekê, guhertina jiyana mirovan 
pir hatiye dîtin. 

Baizac 


Çand 


Agirî 


Mihemed Şêxo ew hunermendê ku ku tu car namire 


MIHiMED 
SALIH SÊXMÛS 

P 

MIHEMED SÊXO 
(1948-1989) 

H unermendê kurd ê navdar Mihemed Şêxo di sala I948’an 
de li Qamîşloyê tê dinê. Navê wî yê rastî Mihemed Salih 
Şêxmûs e. 


Di sala 1969’an de dest bi dengbêjîtiyê dike. Ew salên xwe 
yên di navbera 1969 û 1972’yan li Lubnanê ji bo xizmeta 
hunerê dadinê. 

Ew kilamên xwê yên herî baş li heps û zindanên Sûriyê de 
dibêje, û di kilam û stranên xwe de derd û kulên gelê xwe 
û daxwaz û baweriyên wan bi hunermendiyek bilind tîne 
ziman. Hunermend di sala 1983’an de vedigere Qamîşloyê 
û heta sala 1988’an gellek berheman diafirîne. 

Mihemed Şêxo di 9’ê Adara 1989’an de koça dawiyê kir. 

Li Qamîşloyê ji aliyê 70 hezar kesî ve ber bi rêwîtiya xwe 
ya dawî hat rêkirin. 



105 sal bi ser çêkirina yekem fîLma Holîwodê re derbaz bû 



Y ekemîn fîlma Holîwodê ku di 
10’ê Adara sala 1910’an de hat 
bilavkirin, fîlmeke bêdeng bû, li jêr 
navê “Kalîforniya ya Kevnar”. 

Fîlma han, karekî Mîlûdiramî bû ku 
bas ji bûyerên di Meksîka Kalîforni- 


yayê de dikirin, berî vê ku bibe beşek 
ji Amerîkayê. 

Her yek ji Marîno Liyonard û Hênrî 
Walthol ku ekterên wê serdemê bûn, 
rol di wê fîlmê de hebûn. 

Girîfîs ku derhênerê yekem fîlma 


berhema Holîwodê bû, heya sala 
1931’an jî dirêjî bi karê derhînana 
fîlman dida, û heya mirinê jî, wate 
heya sala 1948’an di Holîwodê de 
jiyana xwe derbaz dikir. 


Kurte fîlma herî kurt a sînemaya Kurdî berhem ha 


D i çend rojên derbazbûyî de derhêner Samî Sebah, 

dawî bi yekemîn fîlma xwe anî ku kurte fîlma bi navê 
“THE LAST DREMA” bû, ku bi manaya “Dawî Xewn”ê 
ye. 

Mideha kurtefîlmê tenî 7 çirke ye, û bi awayekî profişnal 
hatiye berhemanîn, û wekî kurtirîn fîlma Kurdî tê hesiban- 
din. 

Ekterê sînemakar Mihemed şêrwanî rolek sereke di fîlmê 
de lîstiye, û karê ronahiyê jî ji aliyê Tener Demîr ve hatiye 
encamdan. 

Di vî warî de Samî Sebah got: “Ez pirr dilxweş im ku dawî 
bi vê kurtefîlmê hat, ku di asteke bilind de ye, û niha em 
mijûlî vê yekê ne, û amadekariyê bo beşdarîkirin di çend 
festîvalên derveyî welat, bi taybetî welatên Ewropayî de 
bikin. 

Zimanê Kurdî 


Beşa 1 . Dema xwendinê 

Laşê me 


Mijang 


Tiştonek 



A: Mahir Berwarî 


1 - Hînî û mînî, hêlîna pişta kûnî, 
ezê dibînim, tu nabînî. (* Wekî ya 
çavî ye.) 

2- Kevzê mevzê, av tê dizê. 

- Behra şîn e, masî reşin. 

- Ji serve şîn e, ji nav de sur e. 

- Hespê sê, zingîr li pê. 

- Gayê beş, dindik reş, tam xweş, tê 
hûrkirin beş beş. 

- Bajêrê şîn e, mirovêt wî di reş in, 
dîwarêt wî di sur in, kilîka wî jî asin 
e. 

- Çûme çolê çolbeyarekî, heft dûv li 
pey beranekî. (* şaka zebeş) 

- Terr e wek xiyar, sor e wek hinar, 
şîn e/kesk e wek çinar. 

3- Dîzka danqut, ji serê gelî çû binê 
gelî, dindikek jê nerişt. 

- Simê gay, tijî birincê qutay. 

- Sivorê tiktikî, 107 têşkên di zikî. 

- Kumê sorik, tijî morik. 

- Hizar mirovêt dibin lihêfkekê ve. 

- Himbanok e, pirr danok e. 

- Simê gê/gay, tije xwê. (* xiwê li 
ser nahêt!) 

- Sêniya savarê, li quliya darê. 

- Sed mal şikakî, ser simê kakî. 

- Zerikek/tasek tijî morik e, çi qas 
tol/dol bike, na rije. 

- Min li dikanê kirî hebek, anî malê 
bû hezar heb. 

- Qazana îpraxa berda ji banî, kit 
neket ber derê xanî. 

- Sivorê sik sikî, yê li ser darê pin- 
dikî, 1001 di zikî. 


Têdîtin: Amadekar destkariya 
devoka metelokan nekiriye 

Xwendevanên hêja! 


Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 


















/V 



♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


E - Mail: Agiri2003@gmail.com Hejmar (250) 


Pirtûka “Nisko û Dabiran” hate çap û bilavkirin 


Çend dîmenên rêûresma ne- 
wrozê, di binkeya Deftera Siyasî 



P irtûka “Nisko û Dabiran” 
ji nivîsîna Birêz Mistefa 
Hicrî sekreterê giştî yê PDKI 
hate çap û bilavkirin, û di vê 
pirtûkê de, Zanyariyên bas- 
nekirî li ser: 

-Sê caran veqetiyanên di nav 
refên PDKÎ de 

-Şehîdkirina Dr. Qasimlo û Dr. 
Se’îd 

-û gellek zanyariyên hewce û 
nebihîstî ên din berçav dikev- 
in. Nivîskar dinivîse ku: “Navê 
“Nisko û Veqetiyan” me ji bo 
vê pirtûkê hilbijart, ji ber ku 
van du mijarên sereke bi xwe 
ve digre, û li ser du tewerên 
berçav sax dibe, ya yakem: 

Basa şehîdkirina Dr. Qasimlo û 
Dr. Se’îd. 

Ya duyem: Bas ji wan sê 
veqetiyanan (înşi’aban) dike 
ku piştî şoreşa gelên îranê di 
nav PDKÎ de rû dan”. 


Kurê Turgut Ozal li ser lîsta HDP’ê, wê beşdariya 
hilbijartinên parlemêntoyê bike 



M ihemed Uzal, kurê heştemîn serkomarê Turkiyê Turgut Uzal bi awayekî fermî di kanala KRT 
TV a Turkiyê de ragehand ku, di hilbijartinên sala 2015’an a parlemêntoya Turkiyê de, wê li 
ser lîsta Parta Demokrat a Gelan “HDP”ê xwe berbijêr bike. 

Mihemed Uzal ku bixwe serokê Parta Anatolî a Turkiyê ye di pirogramek rasterast de ragehand ku, 
weke rêzgirtin ji hewl û çalakiyên HDP’ê, piştî çend civînan tevî endamên HDP’ê, bi mercek taybet, 
ezê li ser lîsta Partiya Demokrat a Gelan xwe bona hilbijartinên 2015’an a parlemêntoya Turkiyê 
berbijêr bikim. 

Eva di demekê de ye ku Partiya Anatolî a Turkiyê, di hilbijatinên sala 2015’an de weka partî 
pişikdariyê nake, lewra bi berçavgirtina gotinên Mihemed Uzal, tê texmînkirin ku hevalbendiyek di 
navbera herdu partiyena de derkewe holê. 


ya PDKÎ de 






















